# data[].attributes.headline
Από την επίσκεψή μας 

# data[].attributes.subject
Από την επίσκεψή μας 

# data[].attributes.attachment_link.title
ΙΔΡΥΜΑ ΛΑΣΚΑΡΙΔΗ

# data[].attributes.headline
Συμμετοχή σε πρόγραμμα ψυχικής ενδυνάμωσης και στο βιωματικό εργαστήρι με τίτλο "Πρέπει να μας αγχώνει το άγχος;"

# data[].attributes.subject
Συμμετοχή σε πρόγραμμα ψυχικής ενδυνάμωσης και στο βιωματικό εργαστήρι με τίτλο "Πρέπει να μας αγχώνει το άγχος;"

# data[].attributes.body
Την Τρίτη, 6 Μαΐου 2025, επισκεφθήκαμε το Ίδρυμα Αικατερίνης Λασκαρίδη στον Πειραιά, όπου συμμετείχαμε σε βιωματικό εργαστήρι με θέμα τη διαχείριση του άγχους. Εισηγήτρια ήταν η κ. Γιώτα Ανδριανού, ψυχολόγος, ειδικευμένη στη συστημική συμβουλευτική και ψυχοθεραπεία.

Στόχος ήταν να κατανοήσουν τα παιδιά πως η απόκριση του οργανισμού σε στρεσογόνες καταστάσεις - το άγχος δηλαδή- είναι μια φυσιολογική βιολογική διεργασία. Ωστόσο, σε πολλές περιπτώσεις, στην καθημερινότητά μας, κατακλυζόμαστε ταυτόχρονα από πολλές καταστάσεις που είναι δυνητικά στρεσογόνες, με αποτέλεσμα να μην μπορούμε να τιθασεύσουμε το άγχος μας και αυτό να παρεμποδίζει την λειτουργικότητά μας.

Το πρόγραμμα ξεκίνησε με την εισηγήτρια να ρωτά τους μαθητές σχετικά με το πώς εκείνοι κατανοούν το άγχος. Πιο συγκεκριμένα, τους ζητήθηκε να απαριθμήσουν δυνητικά στρεσογόνες για αυτούς καταστάσεις, αλλά και να περιγράψουν πώς ο οργανισμός αντιδρά σε καταστάσεις στρες (ταχυπαλμία, εφίδρωση, έντονη γαστρεντερική δραστηριότητα, αίσθηση κρύου ή και υπερβολικής ζέστης).

Στη συνέχεια, η εισηγήτρια περιέγραψε το βιολογικό μηχανισμό του στρες. έδωσε πληροφορίες σχετικά με την ορμόνη κορτιζόλη, που εκκρίνεται από τα επινεφρίδια και είναι η βασική “υπεύθυνη” για όλα όσα μας συμβαίνουν όταν αγχωνόμαστε.

Στη συνέχεια συζητήσαμε γιατί σήμερα μας απασχολεί τόσο πολύ το άγχος. Πιο συγκεκριμένα, εξηγήθηκε στα παιδιά πώς, λόγω του σύγχρονου τρόπου ζωής αλλά και των πολλών υπέρμετρων ίσως απαιτήσεων που έχουμε από τους άλλους και τον εαυτό μας, δεν μπορούμε να τιθασεύσουμε το άγχος μας, το οποίο και τελικά αποτελεί τροχοπέδη στην καθημερινότητά μας.

Τέλος, πραγματοποιήθηκε μια δραστηριότητα κατά την οποία η παρουσιάστηκαν στα παιδιά κάποιες από τις τεχνικές που υπάρχουν για να μετριάσει και να ελέγξει κανείς το άγχος του. Συγκεκριμένα, παρουσιάστηκαν τεχνικές αναπνοής και απλού διαλογισμού και συγκέντρωσης, που μας βοηθούν να ξεπεράσουμε το άγχος μας και να μπορέσουμε να ανταποκριθούμε επαρκώς σε στρεσογόνες καταστάσεις (π.χ. ένα διαγώνισμα). Η ψυχολόγος μοιράστηκε με τα παιδιά διάφορες θετικές σκέψεις που μπορούν να κάνουν για τους άλλους και τον εαυτό τους, οι οποίες και μας βοηθούν να νιώσουμε καλύτερα σε κατάσταση στρες. Τέλος, δόθηκε χρόνος στα παιδιά να εξασκήσουν αυτές τις μεθόδους, να κάνουν ερωτήσεις και να περιγράψουν πώς αισθάνονται πριν και μετά την εξάσκηση αυτών των πρακτικών.

# data[].attributes.headline
Δείτε το φωτογραφικό μας άλμπουμ

# data[].attributes.subject
Δείτε το φωτογραφικό μας άλμπουμ

# data[].attributes.attachment_link.title
ΒΙΩΜΑΤΙΚΟ ΕΡΓΑΣΤΗΡΙ ”Αγχώνομαι, αλλά μπορώ να το διαχειριστώ!” · Apr 3 – Jun 2 📸

# data[].attributes.headline
Βιωματικό εργαστήρι: "Αγχώνομαι, αλλά μπορώ να το διαχειριστώ!"

# data[].attributes.subject
Βιωματικό εργαστήρι: "Αγχώνομαι, αλλά μπορώ να το διαχειριστώ!"

# data[].attributes.body
Η ομάδα μας συμμετείχε την Πέμπτη 3 Απριλίου 2025 σε ένα βιωματικό εργαστήριο που οργάνωσε και συντόνισε το Κέντρο Πρόληψης Ηλείας «Παρεμβάσεις». Στο πλαίσιο της προώθησης δράσεων για την προαγωγή της ψυχοκοινωνικής υγείας, οι ψυχολόγοι του κέντρου πρόληψης «Παρεμβάσεις» κ. Τσαπαρδώνη Παναγιώτα και κ. Στρίγκα Σοφία αποδέχτηκαν το αίτημά μας για υλοποίηση βιωματικής δράσης.

Κύριος στόχος ήταν η ενίσχυση της συναισθηματικής έκφρασης και η κατανόηση του άγχους, ώστε να γίνεται αποτελεσματική διαχείρισή του, καθώς και να κατανοηθεί ως συναισθηματική αντίδραση.

Μέσα από βιωματικές δραστηριότητες, οι μαθητές διερεύνησαν πώς εκδηλώνεται το άγχος στο σώμα, στις σκέψεις και στη συμπεριφορά τους και ενίσχυσαν την ικανότητά τους να αναγνωρίζουν και να κατανοούν τις προσωπικές τους αντιδράσεις απέναντι σε στρεσογόνες καταστάσεις, διερευνώντας παράλληλα εναλλακτικές διαδικασίες νοηματοδότησης των εμπειριών αυτών.

Η συμμετοχή τους ανέδειξε τη σημασία της ενσυναίσθησης, της ρεαλιστικής αποτίμησης των δυσκολιών και της ανάπτυξης δεξιοτήτων ψυχικής αυτορρύθμισης, με στόχο να μετατρέψουν το άγχος σε κίνητρο δημιουργίας.

Μέσα από ομαδικές δραστηριότητες αναζήτησαν γεγονότα που τους προκαλούν ανάλογα συναισθήματα και μοιράστηκαν τις σκέψεις τους. Έμαθαν να διαχωρίζουν το άγχος σε κακό και δημιουργικό, και εντόπισαν τους μηχανισμούς άμυνας που όλοι διαθέτουμε, προκειμένου να

ξεπεράσουμε δύσκολες αγχωτικές καταστάσεις.

Ευχαριστούμε θερμά τις «Παρεμβάσεις» για την άμεση ανταπόκριση στο αίτημά μας και

για τη συνεχή συμβουλευτική παρουσία τους στην υλοποίηση ανάλογων δράσεων

προαγωγής της ψυχοκοινωνικής υγείας.

# data[].attributes.attachment_link.title
ΤΙ ΜΑΘΑΜΕ ΓΙΑ ΤΟ ΑΓΧΟΣ

# data[].attributes.headline
ΟΙ ΜΑΘΗΤΕΣ ΠΟΥ ΣΥΜΜΕΤΕΧΟΥΝ ΣΤΟ ΠΡΟΓΡΑΜΜΑ

# data[].attributes.subject
ΟΙ ΜΑΘΗΤΕΣ ΠΟΥ ΣΥΜΜΕΤΕΧΟΥΝ ΣΤΟ ΠΡΟΓΡΑΜΜΑ

# data[].attributes.attachment_link.title
ΟΝΟΜΑΣΤΙΚΗ ΚΑΤΑΣΤΑΣΗ ΜΑΘΗΤΩΝ

# data[].attributes.headline
ΥΠΕΥΘΥΝΟΙ ΕΚΠΑΙΔΕΥΤΙΚΟΙ

# data[].attributes.subject
ΥΠΕΥΘΥΝΟΙ ΕΚΠΑΙΔΕΥΤΙΚΟΙ

# data[].attributes.body
Καλαμπόκα Χρυσαυγή (ΠΕ02)-συντονίστρια

Γκούβα Ελένη

Θεοδωράκη Λήδα

# data[].attributes.headline
Αρχικά, κάναμε μια προσπάθεια να διερευνήσουμε τα συναισθήματά μας...

# data[].attributes.subject
Αρχικά, κάναμε μια προσπάθεια να διερευνήσουμε τα συναισθήματά μας...

# data[].attributes.body
Εκφραστήκαμε ελεύθερα γράφοντας στις διαφάνειες. Πατήστε ΕΔΩ

# data[].attributes.body
Εξετάζουμε διάφορα συναισθήματα, καθώς και τις λέξεις που χρησιμοποιούμε όταν αναφερόμαστε σ' αυτά. Είναι πολύ σημαντικό να μπορούμε να μιλήσουμε για τα συναισθήματά μας - να μπορούμε να μεταδώσουμε στους ανθρώπους τα θετικά συναισθήματα που έχουμε γι' αυτούς, να ευχαριστήσουμε αυτούς που μας βοήθησαν, να νιώσουμε καλά, να δείξουμε την αγάπη μας για τους άλλους, την εκτίμηση ή το θαυμασμό μας. Είναι επίσης σημαντικό να μπορούμε να ελέγχουμε δυσάρεστα συναισθήματα - στενοχώρια, θυμό, απογοήτευση. Αλλά πρώτα απ' όλα πρέπει να διαθέτουμε τις κατάλληλες λέξεις για να μιλήσουμε γι' αυτά.

# data[].attributes.headline
Προσπαθήσαμε να περιγράψουμε τα συναισθήματά μας, βιώνοντας υποθετικές καταστάσεις...

# data[].attributes.subject
Προσπαθήσαμε να περιγράψουμε τα συναισθήματά μας, βιώνοντας υποθετικές καταστάσεις...

# data[].attributes.body
Δημιουργήσαμε ένα συνεργατικό έγγραφο που θα βρείτε ΕΔΩ.

Στις διαφάνειες υπάρχουν ερωτήσεις που περιγράφουν διάφορα βιώματα που προκαλούν αντίστοιχα συναισθήματα. Ο καθένας απάντησε για το πώς θα ένιωθε σε κάθε περίπτωση με λέξεις ή προτάσεις που περιγράφουν το συναίσθημα (π.χ. αισθάνομαι καλά / είμαι χάλια / απογοητευμένος κ.λ.π.) ή την αντίδρασή του (π.χ. θα ήθελα να τον χτυπήσω, θα ήθελα να κλάψω, θέλω να τα παρατήσω κ.λ.π.).

# data[].attributes.headline
Αφού μελετήσαμε το συναισθηματικό κόσμο των εφήβων, παρουσιάζουμε τα συμπεράσματά μας παρακάτω...

# data[].attributes.subject
Αφού μελετήσαμε το συναισθηματικό κόσμο των εφήβων, παρουσιάζουμε τα συμπεράσματά μας παρακάτω...

# data[].attributes.headline
Αφού παρακολουθήσαμε τις ταινίες, απαντήσαμε στο παρακάτω φύλλο εργασίας

# data[].attributes.subject
Αφού παρακολουθήσαμε τις ταινίες, απαντήσαμε στο παρακάτω φύλλο εργασίας

# data[].attributes.headline
ΜΑΘΑΙΝΩ ΓΙΑ ΤΑ ΣΥΝΑΙΣΘΗΜΑΤΑ

# data[].attributes.subject
ΜΑΘΑΙΝΩ ΓΙΑ ΤΑ ΣΥΝΑΙΣΘΗΜΑΤΑ

# data[].attributes.body
Παρακολουθήσαμε τις ταινίες "Inside out" (1&2) μεταγλωττισμένες στα ελληνικά.

Αν νομίζετε πως ξέρετε τον τρόπο με τον οποίο σκέφτονται οι άνθρωποι, έφτασε η ώρα να το ξανασκεφτείτε….Γυρισμένη σχεδόν εξολοκλήρου στο μυαλό ενός μικρού κοριτσιού, η καινούργια ταινία της Pixar μας συστήνει μερικές ρηξικέλευθες ιδέες πάνω στον ανθρώπινο ψυχισμό και στην κοινωνική συμπεριφορά, τις οποίες μόνον εκείνη θα μπορούσε να εντάξει σε μια ιστορία κινουμένων σχεδίων.

ΠΑΡΑΚΟΛΟΥΘΗΣΗ ΕΔΩ

# data[].attributes.attachment_link.provider_name
Εκπαιδευτικές Επι-δεξιότητες

# data[].attributes.attachment_link.readable_text
ΤΑΙΝΙΑ ΓΙΑ ΘΕΜΑΤΙΚΟ ΑΞΟΝΑ:ΖΩ ΚΑΛΥΤΕΡΑ - ΕΥ ΖΗΝ
Υποθεματική :Ψυχική και Συναισθηματική Υγεία - Πρόληψη
Μαθαίνω για τα Συναισθήματα

Αν νομίζετε πως ξέρετε τον τρόπο με τον οποίο σκέφτονται οι άνθρωποι, έφτασε η ώρα να το ξανασκεφτείτε....Γυρισμένη σχεδόν εξολοκλήρου στο μυαλό ενός μικρού κοριτσιού, η καινούργια ταινία της Pixar μας συστήνει μερικές ρηξικέλευθες ιδέες πάνω στον ανθρώπινο ψυχισμό και στην κοινωνική συμπεριφορά, τις οποίες μόνον εκείνη θα μπορούσε να εντάξει σε μια ιστορία κινουμένων σχεδίων.

Πατήστε στην εικόνα για να δείτε ή να κατεβάσετε την ταινία

Η ταινία αποτυπώνει με εξαιρετικό τρόπο το τρομακτικό και συγκινητικό πέρασμα από την παιδική ηλικία στην εφηβεία και μπορεί να λειτουργήσει σαν οδηγός τόσο για τα παιδιά, που δυσκολεύονται να διαχειριστούν τα συναισθήματά τους, ως αφηρημένες έννοιες, όσο και για τους γονείς, που αντιμετωπίζουν με τη σειρά τους δυσκολίες, τόσο στη σχέση τους με τα παιδιά τους όσο και στη σχέση τους ως ζευγαριού. Yπόθεση : Το να μεγαλώνεις δεν είναι εύκολη υπόθεση, ειδικά για τη Riley που ξεριζώνεται από την ήσυχη ζωή της σε μια κωμόπολη της κεντροδυτικής Αμερικής για να εγκατασταθεί στο Σαν Φρανσίσκο, όπου βρίσκεται η καινούρια δουλειά του πατέρα της. Όπως κάθε παιδί της ηλικίας της, σοκάρεται από τις πολλαπλές αλλαγές περιβάλλοντος. έτσι κι η Riley κατευθύνεται από τα συναισθήματά της - τη Χαρά, τον Φόβο, τον Θυμό, την Αηδία και τη Λύπη. Τα συναισθήματα ζουν στο Κέντρο Ελέγχου μέσα στο μυαλό της, απ' όπου τη συμβουλεύουν στην καθημερινότητά της.

Καθώς η Riley και τα συναισθήματά της αγωνίζονται να προσαρμοστούν στις νέες συνθήκες, στο Κέντρο Ελέγχου επικρατεί μεγάλη αναστάτωση. Τα συναισθήματα της μικρής, η Χαρά, η Λύπη, ο Φόβος, ο Θυμός και η Αηδία γίνονται οι πρωταγωνιστές της ταινίας από το Κέντρο Ελέγχου του μυαλού της Ράιλι και αγωνίζονται να ξαναβρούν τις αναταραγμένες ισορροπίες τους, χάνοντας και ταυτόχρονα κερδίζοντας αναμνήσεις και εμπειρίες. Περιφέρονται παρέα με φανταστικούς φίλους και φαντασιώσεις, στις απωθημένες και όχι μόνο μνήμες και στα πιο παράξενα όνειρα του κοριτσιού! Και ενώ η Χαρά, το κυρίαρχο και σημαντικότερο συναίσθημα της Riley, προσπαθεί να διατηρήσει το ηθικό υψηλό, τα υπόλοιπα συναισθήματα συγκρούονται μεταξύ τους για το πώς να διαχειριστούν μια διαφορετική πόλη, ένα νέο σπίτι κι ένα καινούριο σχολείο

Η βασική σεναριακή ιδέα, ανήκει στον βραβευμένο με Όσκαρ σεναριογράφο/σκηνοθέτη Πιτ Ντόκτερ. Ο Ντόκτερ φαντάζεται τον εσωτερικό ανθρώπινο κόσμο σαν φουτουριστικό theme park, το οποίο επιβλέπεται από ένα συναισθηματικό πύργο ελέγχου. Η ευφάνταστη εικονογραφία του δεν παραμένει, ωστόσο, ένα απλό φόντο, αλλά παίρνει μέρος στη δράση όταν η Χαρά και η Θλίψη χάνονται στην terra incognita του αχαρτογράφητου ψυχισμού της Ράιλι και η κομεντί χαρακτήρων του Κέντρου Ελέγχου δίνει γρήγορα τη θέση της σε μια -πάντα διασκεδαστική- περιπέτεια αγωνίας. Έτσι η φαντασία, τα όνειρα, οι αναμνήσεις και οι σκοτεινές γωνιές του υποσυνείδητου συνδέονται άμεσα κι ευφυώς με τον έξω κόσμο, ενώ οι ιδέες αναδεικνύονται εξίσου ριψοκίνδυνες και συναρπαστικές με τις πράξεις

Ποιος κουβαλάει ποια μυαλά

Οι δημιουργοί ανέθεσαν στο κάθε συναίσθημα έναν σκοπό για να είναι στο μυαλό της Riley και μετά έπρεπε να δώσουν στο κάθε ένα την κατάλληλη εμφάνιση.

"Η εμφάνιση και το σχέδιο έπρεπε να προσωποποιούν τα συναισθήματα", λέει ο Docter. "Δεν είναι μικροί άνθρωποι. Είναι συναισθήματα. Έχουν ενέργεια, αποτελούνται από χιλιάδες σωματίδια. Θέλαμε να αποτυπώσουμε πώς είναι τα συναισθήματα, το χρώμα και το σχήμα τους, καθώς και τις προσωπικότητες τους". Σύμφωνα με τον Docter, η Χαρά επιλέχθηκε ως το κύριο συναίσθημα της Riley, γιατί είναι από τη φύση της χαρούμενη και γιατί κάτι τέτοιο αντανακλά αυτό που εύχεται κάθε γονιός για το παιδί του. "Θέλουμε τα παιδιά μας να είναι ικανοποιημένα, να απολαμβάνουν τη ζωή και να αγκαλιάζουν τα πάντα. Η ζωή δεν κυλάει όπως την έχουμε φανταστεί πάντα και πρέπει να προσαρμοζόμαστε, το οποίο είναι ένα μάθημα για όλους μας, ακόμα και για την ίδια τη Χαρά".

Διαβάστε περισσότερα για τους χαρακτήρες εδώ

Αυτή η εργασία έχει άδεια χρήσης Creative Commons Αναφορά δημιουργού4.0.

Σχετικά με ΤΣΑΟΥΣΙΔΟΥ ΜΑΙΡΗ

Γεια σας,Ονομάζομαι Τσαουσίδου Μαίρη. Υπηρετώ εδώ και 29 έτη ως εκπαιδευτικός Φυσικής Αγωγής (ΠΕ11) στην πρωτοβάθμια εκπαίδευση Ανατολικής Θεσσαλονίκης. Ευελπιστώ να δημιουργήσω αλλαγές στον εαυτό μου και στη συνέχεια και στο περιβάλλον μου για το κοινό καλό, μέσα από το θετικό μετασχηματισμό στις σύγχρονες κοινωνίες, ειδικά σε περιόδους κρίσης, όπως αυτή που βιώνουμε όλοι μας πλανητικά.
Είμαι παντρεμένη και έχω δυο παιδιά και ένα σκύλο και 2 γάτους!!!!! Μου αρέσει το θέατρο, τα ταξίδια, η κωπηλασία και το διάβασμα.
Αγαπώ πολύ τα παιδιά και εύχομαι να έχουμε ένα συναρπαστικό ταξίδι γνώσεων! Καλή αρχή σε όλους!
Αγαπημένο ρητό: "Το να ξεστομίζεις μια λέξη είναι σαν να χτυπάς μια νότα στο πληκτρολόγιο της φαντασίας.
Για όσα δεν μπορείς να μιλήσεις πρέπει να σωπαίνεις."
Ludwig Wittgenstein

Περισσότερες πληροφορίες

Top

Κλείσιμο

Αλλαγή μεγέθους γραμματοσειράς

Ευανάγνωστη Γραμματοσειρά

Επιλέξτε χρώμα

μαύρο άσπρο πράσινο μπλε κόκκινο πορτοκαλί κίτρινο

Εικόνες σε κλίμακα του γκρι

Επαναφορά αρχικής κατάστασης

# data[].attributes.attachment_link.authors[].name
Δείτε όλα τα άρθρα του/της ΤΣΑΟΥΣΙΔΟΥ ΜΑΙΡΗ →

# data[].attributes.attachment_link.title
Τα μυαλά που κουβαλάς (inside Out)- Ταινία για τον ανθρώπινο ψυχισμό και την κονωνική συμπεριφορά - Εκπαιδευτικές Επι-δεξιότητες

# data[].attributes.attachment_link.description
ΤΑΙΝΙΑ ΓΙΑ ΘΕΜΑΤΙΚΟ ΑΞΟΝΑ:ΖΩ ΚΑΛΥΤΕΡΑ - ΕΥ ΖΗΝ Υποθεματική :Ψυχική και Συναισθηματική Υγεία - Πρόληψη Μαθαίνω για τα Συναισθήματα Αν νομίζετε πως ξέρετε τον τρόπο με τον οποίο σκέφτονται οι άνθρωποι, έφτασε η ώρα να το ξανασκεφτείτε....Γυρισμένη σχεδόν εξολοκλήρου στο μυαλό ενός μικρού κοριτσιού, η καινούργια ταινία της Pixar μας συστήνει μερικές ρηξικέλευθες ιδέες πάνω στον ανθρώπινο ψυχισμό και στην κοινωνική συμπεριφορά, τις οποίες μόνον εκείνη θα μπορούσε να εντάξει σε μια ιστορία κινουμένων σχεδίων.

# data[].attributes.headline
ΚΕΝΤΡΙΚΗ ΙΔΕΑ

# data[].attributes.subject
ΚΕΝΤΡΙΚΗ ΙΔΕΑ

# data[].attributes.body
Για να εκφράσουμε τα συναισθήματά μας με σαφήνεια χρειαζόμαστε το κατάλληλο λεξιλόγιο.

Αναγνωρίζοντας πώς νιώθουμε, βρίσκουμε την ισορροπία μας.

# data[].attributes.headline
ΘΕΜΑΤΙΚΕΣ ΕΝΟΤΗΤΕΣ

# data[].attributes.subject
ΘΕΜΑΤΙΚΕΣ ΕΝΟΤΗΤΕΣ

# data[].attributes.body
1.     Καθορισμός του άγχους και διάκριση ανάμεσα στο φυσιολογικό και το παθολογικό άγχος.

2.     Παρουσίαση των βασικών παραγόντων που προκαλούν άγχος στους εφήβους

3.    Εντοπισμός των σωματικών, ψυχολογικών και συμπεριφορικών συμπτωμάτων του άγχους.

Τεχνικές Διαχείρισης Άγχους

# data[].attributes.headline
ΠΑΙΔΑΓΩΓΙΚΟΙ ΣΤΟΧΟΙ

# data[].attributes.subject
ΠΑΙΔΑΓΩΓΙΚΟΙ ΣΤΟΧΟΙ

# data[].attributes.body
1. Γνωστικοί στόχοι:

Κατανόηση της έννοιας του άγχους και των αιτιών του.

Αναγνώριση των συμπτωμάτων και των επιπτώσεων του άγχους στην καθημερινή ζωή.

2. Συναισθηματικοί στόχοι:

Ενίσχυση της αυτογνωσίας και αυτοπεποίθησης των μαθητών.

Ανάπτυξη ενσυναίσθησης και υποστήριξης μέσα στην ομάδα.

3. Ψυχοκοινωνικοί στόχοι:

Απόκτηση δεξιοτήτων για διαχείριση άγχους, όπως η επίλυση προβλημάτων, η αυτορρύθμιση και η ανάπτυξη υγιών σχέσεων

# data[].attributes.headline
ΤΙΤΛΟΣ ΠΡΟΓΡΑΜΜΑΤΟΣ

# data[].attributes.subject
ΤΙΤΛΟΣ ΠΡΟΓΡΑΜΜΑΤΟΣ

# data[].attributes.body
Διαχείριση συναισθημάτων στην εφηβεία: "Πρέπει να μας αγχώνει το άγχος;"

ΕΝΤΑΣΣΕΤΑΙ ΣΤΗ ΘΕΜΑΤΟΛΟΓΙΑ: Ψυχική υγεία/ ψυχική ανθεκτικότητα - συναισθηματική αγωγή